**PATVIRTINTA**

Direktoriaus 2020 -08-25d.

 įsakymu V1-106

**ŠALČININKŲ R.DIEVENIŠKIŲ ,,RYTO“ GIMNAZIJOS**

**MOKINIŲ UNIFORMOS DĖVĖJIMO TVARKOS APRAŠAS**

**I.BENDROJI DALIS**

1. Šalčininkų r. Dieveniškių ,,Ryto“ gimnazijos mokinių uniformos dėvėjimo tvarkos aprašas (toliau – Aprašas) nustato Šalčininkų r. Dieveniškių ,,Ryto“ gimnazijos (toliau – gimnazija) mokinių uniformos sudėtį, jos įsigijimo, dėvėjimo tvarką, šios tvarkos laikymosi kontrolę, mokinių atsakomybę bei jų skatinimą.

2. Uniforma įvedama siekiant ugdyti mokinių pagarbą gimnazijai ir jos tradicijoms, ugdyti mokinių elgesio kultūrą, estetinį skonį.

3. Aprašas parengtas atsižvelgiant į gimnazijos pradinių klasių tėvų apklausos, vykdytos 2020 m. vasario mėn., rezultatus. Aprašui pritarta 2020-06-22 Gimnazijos tarybos posėdyje.

4. Pradinių klasių mokiniai uniformas pradeda dėvėti nuo 2020 m. rugsėjo 1 d.

5. Mokymo sutartis ir mokinių elgesio taisyklės papildomos punktu apie privalomą uniformos dėvėjimą.

**II. MOKINIŲ UNIFORMOS APRAŠYMAS**

6. Mokinio uniforma - tai nustatytos spalvos ir modelio drabužių rinkinys, kurį sudaro:

|  |  |  |
| --- | --- | --- |
| Uniformos dalys | Mergaitės | Berniukai |
| **Viršutinė uniformos dalis** |
| Megztinis | Pilkas  | Pilkas |
| Palaidinės, marškiniai |  Šventiniai, reprezentaciniai marškinukai- balti.Kasdieniai- trumpomis/ilgomis rankovėmis vienos spalvos marškiniai/ golfas. |  Šventiniai,  reprezentaciniai marškiniai- balti. Kasdieniai- trumpomis/ilgomis rankovėmis vienos spalvos marškiniai/golfas |
| Ženkliukas | Su gimnazijos simbolika | Su gimnazijos simbolika |
| **Apatinė uniformos dalis** |
| Kelnės |   | Klasikinės kelnės juodos-  šventinė, reprezentacinė, uniformos dalis  |
| Džinsai | Klasikiniai, tamsiai mėlyni/juodi | Klasikiniai, tamsiai mėlyni/juodi |
| Sarafanas  | Languotas  |   |

7. Per valstybines, gimnazijos šventes, konkursus, reprezentacinius renginius, atstovaujant gimnazijai rajono ir respublikiniuose renginiuose, mokiniai privalo vilkėti mokyklinę uniformą.

8. Uniforma visada turi būti švari ir tvarkinga.

9. Draudžiama su uniforminiu megztiniu dėvėti sportines kelnes (sportinę aprangą).

**III. UNIFORMŲ ĮSIGIJIMO TVARKA**

10. Už mokyklinių uniformų įsigijimą yra atsakingi mokinių tėvai (globėjai).

11. Mokyklines uniformas galima įsigyti bet kurioje siuvimo paslaugas teikiančioje įmonėje ar drabužių parduotuvėje, prekiaujančioje mokykliniais drabužiais.

12. Išaugtą ar nebereikalingą, bet dar dėvėti tinkamą uniformą galima padovanoti gimnazijai.

**IV. UNIFORMŲ DĖVĖJIMO TVARKA**

13. Uniforma per mokslo metus dėvima kasdien, išskyrus paskutinį kiekvieno mėnesio penktadienį, kuris skiriamas uniformai skalbti, valyti.

14. Be uniformos mokinys gali atvykti, kai mokykloje organizuojamos dienos be pamokų, akcijos, išvykos, ekskursijos ar kitais su klasės auklėtoju/dalyko mokytoju suderintais atvejais.

15. Esant poreikiui (pvz., dėl žemos/aukštos temperatūros klasėse ir kt.), uniformų dėvėjimo tvarkos išimtys nustatomos gimnazijos direktoriaus įsakymu.

16. Leidimas nustatytą dieną nedėvėti mokyklinės uniformos skelbiamas elektroniniame dienyne Mano dienynas

**V. UNIFORMŲ DĖVĖJIMO PRIEŽIŪRA, MOKINIŲ SKATINIMAS BEI ATSAKOMYBĖ**

17. Gimnazijos pradinių klasių mokytojai kontroliuoja, ar mokiniai dėvi uniformas.

18. . Jei mokinys nedėvi uniformos, klasės auklėtojas taiko prevencinio poveikio priemones: kalbasi su mokiniu, jo tėvais (globėjais), organizuoja socialinio pedagogo pokalbį su mokiniu ir jo tėvais.

19. Mokinius, kasdien dėvinčius mokyklinę uniformą, klasės auklėtojas skatina žodiniu pagyrimu, reiškia padėkas mokinių tėvams.

**VI. BAIGIAMOSIOS NUOSTATOS**

22. Apraše nepaminėti ir nenumatyti probleminiai atvejai sprendžiami gimnazijos administracijos ir suinteresuotų asmenų (mokinių, jų tėvų (globėjų), mokytojų, klasės auklėtojų ir kt.) bendru sutarimu.

23. Šis Aprašas gali būti keičiamas gimnazijos direktoriaus įsakymu, suderinus su Gimnazijos taryba.